एसके अस्पताल में मातृ शक्ति का सम्मान
सीकर | महिलाएवं बाल विकास विभाग की ओर से चल रहे महिला सशक्तिकरण सप्ताह में गुरुवार को एसके अस्पताल में बेटी जन्मोत्सव पर बालिकाओं का सामूहिक जन्मोत्सव मनाया गया। कार्यक्रम में जन्म लेने वाली बेटियों की माताओं को लंच बॉक्स फल मनसुख रणवां मनु स्मृति संस्थान की ओर से ब्रांड एंबेसडर अभिलाषा रणवां सरिता ढ़ाका ने वितरित किए। इस मौके पर माताओं को स्तनपान, पोषण, स्वास्थ्य तथा स्वास्थ्य तथा स्वच्छता के बारे में टीकाकरण के साथ सरकार द्वारा चलाई जा रही योजनाओं की जानकारी दी गई। इस दौरान पीसीपीएनडीटी कॉर्डिनेटर नंदलाल पुनिया, पीएमओ एसके शर्मा, डा हरिसिंह, डा बीएल राड़ सुमन उपस्थित रही।
hin_Deva hin_Deva